కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
చరిత్రలో ఈ రోజు.. సచిన్ 50వ శతకం
టెస్టు మ్యాచ్‌లో ఓ శతకం సాధిస్తేనే.. ఈ తరం ఆటగాళ్లు గాల్లోకి పంచ్‌లిస్తూ ప్రపంచాన్ని జయించినంతగా సంబరాలు
TNN | Updated:
Dec 19, 2017, 04:21PM IST
చరిత్రలో ఈ రోజు.. సచిన్ 50వ శతకం
టెస్టు మ్యాచ్&zwnj;లో ఓ శతకం సాధిస్తేనే.. ఈ తరం ఆటగాళ్లు గాల్లోకి పంచ్&zwnj;లిస్తూ ప్రపంచాన్ని జయించినంతగా సంబరాలు చేసుకుంటుంటారు. అలాంటిది ఓ క్రికెటర్ కెరీర్&zwnj;లో 50వ టెస్టు శతకాన్ని పూర్తి చేసుకుంటే.. ఆ క్షణంలో అతను ఎన్ని పంచ్&zwnj;లివ్వాలి..? ఎలా సంబరాలు చేసుకోవాలి..? కానీ.. ఆ భారత దిగ్గజ క్రికెటర్ మాత్రం వినయంగా హెల్మెట్ తీసి.. ఆకాశం వైపు చూస్తూ.. అభిమానులకి బ్యాట్&zwnj;తో అభివాదం చేశాడు. ఎందుకంటే.. సెంచరీలు ఆ బ్యాట్స్&zwnj;మెన్&zwnj;కి మంచినీళ్ల ప్రాయం. అతనే క్రికెట్ చరిత్రలో వంద శతకాలు (వన్డేల్లో 49, టెస్టుల్లో 51) బాదిన ఏకైక క్రికెటర్.. సచిన్ తెందుల్కర్ . కెరీర్&zwnj;లో 50వ టెస్టు శతకాన్ని సచిన్ అందుకుని నేటికి సరిగ్గా ఏడేళ్లు.
2010, డిసెంబరు 19 దక్షిణాఫ్రికాతో సెంచూరియన్ వేదికగా జరిగిన టెస్టు మ్యాచ్&zwnj;లో సచిన్ (111 నాటౌట్: 241 బంతుల్లో 13x4, 1x6) అజేయ శతకం బాదాడు. ఈ మ్యాచ్&zwnj; మొదట బ్యాటింగ్ చేసిన భారత్ జట్టు తొలి ఇన్నింగ్స్&zwnj;లో అనూహ్యంగా 136 పరుగులకే కుప్పకూలిపోయింది. సచిన్ 36 పరుగులతో నిరాశపరిచాడు. అనంతరం దక్షిణాఫ్రికా తొలి ఇన్నింగ్స్&zwnj;ని 620/4తో డిక్లేర్ చేసి భారత్&zwnj;కి సవాల్ విసరగా.. రెండో ఇన్నింగ్స్&zwnj;లో సచిన్ సెంచరీతో కదం తొక్కాడు. కానీ.. ధోనీ (90) మినహా మిగతా బ్యాట్స్&zwnj;మెన్ విఫలమవడంతో భారత్ చివరికి ఇన్నింగ్స్, 25 పరుగుల తేడాతో పరాజయం చవిచూసింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.